9 இம்மண்ணுலகில் உள்ள எவரையும் தந்தை என நீங்கள் அழைக்க வேண்டாம்.  ஏனெனில் உங்கள் தந்தை ஒருவரே. அவர் விண்ணகத்தில் இருக்கிறார்.  10 நீங்கள் ஆசிரியர் எனவும் அழைக்கப்பட வேண்டாம்.  ஏனெனில் கிறிஸ்து ஒருவரே உங்கள் ஆசிரியர்.  11 உங்களுள் பெரியவர் உங்களுக்குத் தொண்டராக இருக்க வேண்டும். [5] 12 தம்மைத்தாமே உயர்த்துகிறவர் எவரும் தாழ்த்தப்பெறுவர்.  தம்மைத்தாமே தாழ்த்துகிறவர் எவரும் உயர்த்தப்பெறுவர். [6] 13 "வெளிவேடக்கார மறைநூல் அறிஞரே, பரிசேயரே, ஐயோ! உங்களுக்குக் கேடு! 